Когато интеркулера се повреди, мощността на двигателя рязко спада, тъй като поради недостатъчно охлаждане, концентрацията на кислород в подавания въздух се понижава и не е достатъчна за извършване на горенето на горивната смес в цилиндрите. Ако твърде много масло се натрупа в интеркулера, то може да попадне в цилиндрите на двигателя заедно с въздух. Поради това, сместа няма достатъчно време да изгори напълно, което води до прегаряне на клапаните и изпускателния колектор. Недостатъчното охлаждане може да причини прегряване на турбокомпресора.